લોસેન : મારિયા શારપોવા પર ડોપિંગનાં આરોપ બાદ બે વર્ષ માટે પ્રતિબંધ લગાવી દેવામાં આવ્યો છે. જેની વિરુદ્ધ મારિયાએ અપીલ કરી જેની સુનવણીની તારીખ સપ્ટેમ્બર સુધી ટળી ગઇ છે. જેનાં પગલે રશિયાની દિગ્ગજ મહિલા ટેનિસ ખેલાડી રિયોમાંથી આપોઆપો બહાર થઇ ગઇ છે. 29 વર્ષીય મારિયા શારપોવાએ આ વર્ષે જાન્યુઆરીમાં ઓસ્ટ્રેલિયન ઓપન દરમિયાન પ્રતિબંધિત દવા મેલ્ડોનિયમનાં સેવન માટે દોષીત ઠરી હતી. શારપોવાની પ્રતિષ્ઠાને આ ઘટનાં બાદ ઘણું નુકસાન થયું હતું.